สวัสดีค่ะ พอดีพบว่าเวลาปัสสาวะมักจะมีผงสีน้ำตาลดำๆปนมากับปัสสาวะค่ะ ลอยน้ำได้ อยากทราบว่ามันเป็นอาการของโรคอะไรคะ ขอบพระคุณมากๆค่ะ
สวัสดีค่ะ ก่อนอื่นนะค่ะ เคยกลั้นปัสสาวะหรือเปล่าค่ะ ถ้ามีเวลาปัสสาวะออกมาแล้วมีอาการปวดท้องน้อยหรือปัสสาวะแสบขัดไหมค่ะ ถ้ามีแสดงว่าผงดำที่ปนออกมาอาจเป็นเศษเลือดเก่าๆ ที่เกิดจากการติดเชื้อในกระเพาะปัสสาวะค่ะ เนื่องจากผู้หญิงมีท่อทางเดินปัสสาวะที่สั้นกว่าผู้ชายโอกาสติดเชื้อในทางเดินปัสสาวะจะง่ายกว่าผู้ชาย ในกรณีนี้ต้องมีการตรวจปัสสาวะค่ะแต่ถ้าไม่เคยกลั้นปัสสาวะเลย แต่มีอาการปวดหลังร่วมด้วย หรือ ปวดท้องน้อย เป็นบางครั้งบางคราว นี้อาจจะเป็นอาการแสดงของนิ่วไต หรือ ท่อไต หรือ กระเพาะปัสสาวะค่ะ ซึ่งถ้าเป็นนิ่งก้อนเล็ก หรือ เคยได้รับประทานยาขับนิ่วมาก่อนก็อาจจะทำให้มีปัสสาวะออกมาเป็นลักษณะทรายได้ค่ะ ในกรณีต้องไปไปตรวจเพิ่มเติมทางรังสีค่ะ ดังนั้นต้องไปพบแพทย์ที่ โรงพยาบาลเพื่อตรวจปัสสาวะ และ เอ๊กซเรย์ ไต หรืออัลตราซาวด์ระบบทางเดินปัสสาวะค่ะอีกภาวะหนึ่งที่เป็นได้ก็คือ อาจจะมีปัญหาเลือดออกผิดปกติทางช่องคลอดค่ะ และเลือดไหลออกมาปนกับปัสสาวะ ถ้าในกรณีนี้แนะนำว่าควรลองสวมผ้าอนามัยดูก่อนค่ะ ถ้ามีเลือดออกมาจากช่องคลอดแบบเล็กน้อยจะสามารถตรวจสอบได้ค่ะ ซึ่งกรณีนี้ต้องไปตรวจเพิ่มเติมกับสูตินรีเวชค่ะอีกสาเหตุหนึ่งที่ยังพอเป็นไปได้คือ การรับประทาน หรือ ดื่มเครื่องดื่มที่มีสีแดง หรือ สีดำค่ะ ก็อาจจทำให้มีปัสสาวะเปลี่ยนสีได้เช่นกัน รวมถึงการรับประทานยาบางชนิดค่ะดังนั้นแนะนำว่าควรสังเกตก่อนว่าหลังดื่มน้ำปริมาณมากยังมีการปนเปื้อนของปัสสาวะออกมาอีกหรือเปล่า และแนะนำว่าลองใส่ผ้าอนามัยดูก่อนนะค่ะว่าไม่มีเลือดออกจากช่องคลอด แต่อย่างก็ตามควรที่จะไปพบแพทย์เพื่อตรวจเพิ่มเติมและแยกโรคของสองระบบค่ะ เค็ง